2. ปัจจัยความเสี่ยง

  ก่อนตัดสินใจลงทุนซื้อหุ้นสามัญของบริษัท ผู้ลงทุนควรพิจารณาข้อมูลเกี่ยวกับปัจจัยความเสี่ยงตาม
  ที่ระบุไว้ในส่วนนี้และข้อมูลทั้งหมดที่อยู่ในเอกสารฉบับนี้อย่างรอบคอบ อย่างไรก็ดี นอกเหนือจาก
  ปัจจัยความเสี่ยงดังกล่าวแล้ว ยังมีความเสี่ยงอื่นๆ
  ที่อาจมีผลกระทบในทางลบต่อผลการดำเนินงานของ บริษัท
  ซึ่งเป็นความเสี่ยงที่ยังไม่อาจคาดการณ์ได้

  ปัจจัยเสี่ยงที่สำคัญประกอบด้วย

  2.1 ความเสี่ยงเกี่ยวกับวงจรอุตสาหกรรม (Industry Cycle)

  วงจรอุตสาหกรรมของอุตสาหกรรมแผ่นฟิล์ม PET จะขึ้นอยู่กับผลต่างของราคาแผ่นฟิล์ม PET กับ
  ราคาของ PTA และ MEG ซึ่งเป็นวัตถุดิบที่สำคัญในการผลิตแผ่นฟิล์ม PET
  หากช่วงระยะเวลาใดมี ความต้องการแผ่นฟิล์ม PET
  สูงก็จะทำให้ผลต่างของราคาจำหน่ายแผ่นฟิล์ม กับราคาวัตถุดิบปรับตัว
  สูงขึ้นทำให้ผู้ประกอบการต่างเร่งขยายกำลังการผลิตเพื่อผลิตสินค้าออก
  สู่ตลาดมากขึ้นในทางกลับกัน
  หากปริมาณสินค้าที่ผลิตมีมากกว่าความต้องการของตลาดก็ทำให้ราคาจำหน่ายลดลงทำให้ผลต่างของ
  ราคาจำหน่ายแผ่นฟิล์มและราคาต้นทุนวัตถุดิบเหลือน้อยลง ส่งผลกระทบต่อรายได้และกำไรของ
  ผู้ประกอบการ เพื่อให้เห็นผลกระทบของวงจรอุตสาหกรรมดังกล่าวข้างต้น บริษัทจึงนำเสนออัตรา
  กำไรก่อนหักภาษีของ PTL โดยเฉพาะเปรียบเทียบกับราคาจำหน่ายแผ่นฟิล์ม PET และ
  ราคาวัตถุดิบ ดังนี้

  เปรียบเทียบอัตรากำไรก่อนหักภาษี (Profit before tax/sale) ของ PTL กับ
  ราคาจำหน่ายแผ่นฟิล์ม PET และ วัตถุดิบ

  []

  []

ที่มา : ข้อมูลจากบริษัท

  จากข้อมูลข้างต้นดังกล่าว
  จะเห็นแนวโน้มของวงจรกำไรก่อนหักภาษีและราคาจำหน่ายผลิตภัณฑ์ในช่วง 5-6 ปีที่ผ่านมา
  ซึ่งส่งผลกระทบโดยตรงต่อผลประกอบการของผู้ผลิตแผ่นฟิล์ม PET และกลุ่มโพลีเพล็กซ์

  อย่างไรก็ตาม บริษัทมีนโยบายที่จะลดความเสี่ยงดังกล่าว ด้วยการใช้มาตรการดังต่อไปนี้

-   ด้วยการมีประสิทธิภาพในการผลิตในระดับสูงและมาตรการควบคุมต้นทุนการผลิต
    ทำให้บริษัทเชื่อว่าบริษัทเป็นหนึ่งในผู้ผลิตแผ่นฟิล์ม PET ที่มีต้นทุนต่ำที่สุดรายหนึ่งในโลก
    ซึ่งช่วยให้บริษัทมีผลประกอบการที่ดีกว่าบริษัทอื่นในอุตสาหกรรม
    (ดูรายละเอียดเพิ่มเติมในหัวข้อ 3 การประกอบธุรกิจแต่ละสายผลิตภัณฑ์)

-   เพิ่มความหลากหลายของผลิตภัณฑ์ด้วยการเสนอผลิตภัณฑ์ใหม่ๆ เช่น แผ่นฟิล์มเคลือบอัดขึ้นรูป
    (ซึ่งเริ่มการผลิตเชิงพาณิชย์ตั้งแต่เดือนเมษายน 2551) แผ่นฟิล์ม CPP
    (ซึ่งอยู่ระหว่างดำเนินการ คาดว่าจะเริ่มการผลิตภายในไตรมาสที่ 3 ปีบัญชี 2552-53)
    และสายเคลือบซิลิโคน ซึ่งได้รับ การอนุมัติจากคณะกรรมการเมื่อเดือนพฤษภาคม 2552

-   เนื่องจากกลุ่มโพลีเพล็กซ์มีฐานการผลิตทั้งในอินเดีย ตุรกี และประเทศไทย
    จึงสามารถตอบสนอง
    ความต้องการของลูกค้าต่างๆในหลายประเทศทั้งในกลุ่มภาคอุตสาหกรรม(industrial)และบรรจุภัณฑ์ชนิดอ่อน
    (flexible packaging) ซึ่งทำให้ความเสี่ยงลดลงและทำให้
    เกิดเสถียรภาพในด้านราคาด้วย

-   บริษัทจะเน้นการพัฒนาผลิตภัณฑ์โดยการทำวิจัยและพัฒนาและการรับเทคโนโลยีใหม่ ๆ รวมทั้ง
    สร้างทีมบริการด้านเทคนิคที่แข็งแกร่ง ซึ่งจะเป็นสิ่งที่สร้างความแตกต่างระหว่างโพลีเพล็กซ์
    และ

  คู่แข่ง

  2.2 ความเสี่ยงจากการเปลี่ยนแปลงของราคาสินค้าและวัตถุดิบ

  วัตถุดิบหลักในการผลิตแผ่นฟิล์ม PET คือเม็ดพลาสติก PET (Pet Resin) ซึ่งผลิตมาจาก
  Purified Terephthalate Acid (PTA) และ Mono Ethylene Glycol (MEG)
  เนื่องจากต้นทุนการผลิตของแผ่นฟิล์ม PET มาจากต้นทุนของเม็ดพลาสติก PET เป็นหลัก
  ดังนั้นการเปลี่ยนแปลงเพิ่มขึ้นหรือลดลงของราคา เม็ดพลาสติก PET
  จะส่งผลกระทบโดยตรงต่อกำไรจากการการดำเนินงาน ผลกระทบดังกล่าวจะมาก
  หรือน้อยก็จะขึ้นอยู่ที่ความสามารถของบริษัท ว่าจะสามารถส่งผ่านภาระต้นทุนที่สูงขึ้นนี้ไปยังลูกค้า

  ได้มากหรือน้อยเพียงใด จากการที่บริษัทจะตกลงราคาจำหน่ายสินค้ากับลูกค้า เป็นรายเดือนหรือ
  รายไตรมาส ดังนั้น ในภาวะตลาดปกติที่มีความสมดุลของความต้องการและการสนองผลิตภัณฑ์
  หากมีการเปลี่ยนแปลงต้นทุนของเม็ดพลาสติก PET และต้นทุนการดำเนินงานอื่นๆ บริษัทก็มักจะ
  สามารถปรับราคาจำหน่ายสินค้าได้ในงวดถัดไป

  เปรียบเทียบต้นทุนวัตถุดิบเฉลี่ยและราคาจำหน่ายเฉลี่ยต่อหน่วยของบริษัทในระยะเวลา 6
  ปีที่ผ่านมา

+------------------------------+------------------+-------------------+
|                              | ต้นทุนวัตถุดิบ        | ราคาจำหน่ายสินค้า*   |
|                              |                  |                   |
|                              | (บาทต่อกก.)       | (บาทต่อกก.)        |
+------------------------------+------------------+-------------------+
| ปี 2546/47 (1 เม.ย..46 – 31   | 37.07            | 73.68             |
| มี.ค.47)                      |                  |                   |
+------------------------------+------------------+-------------------+
| ปี 2547/48 (1 เม.ย. 47 – 31   | 46.98            | 84.67             |
| มี.ค.48)                      |                  |                   |
+------------------------------+------------------+-------------------+
| ปี 2548/49 (1 เม.ย. 48 – 31   | 39.33            | 74.09             |
| มี.ค.49)                      |                  |                   |
+------------------------------+------------------+-------------------+
| ปี 2549/50 (1 เม.ย. 49 – 31   | 40.68            | 64.43             |
| มี.ค.50)                      |                  |                   |
+------------------------------+------------------+-------------------+
| ปี 2550/51 (1 เม.ย. 50 – 31   | 38.49            | 64.87             |
| มี.ค.51)                      |                  |                   |
+------------------------------+------------------+-------------------+
| ปี 2551/52 (1 เม.ย. 51 – 31   | 35.11            | 66.84             |
| มี.ค.52)                      |                  |                   |
+------------------------------+------------------+-------------------+

  *รับรู้รายได้สุทธิเฉลี่ยต่อ กก.ของแผ่นฟิล์มธรรมดา

  จากข้อมูลในตารางข้างต้น บริษัทต้องลดราคาจำหน่ายลงตามการลดลงของต้นทุนวัตถุดิบ
  ในขณะเดียว กัน ก็สามารถส่งผ่านภาระต้นทุนที่สูงขึ้นนี้ไปยังลูกค้าได้เป็นส่วนใหญ่ ยกเว้นในปี
  2549/50 ที่บริษัท ต้องจำหน่ายสินค้าในราคาที่ต่ำลง
  แม้ว่าราคาวัตถุดิบจะสูงขึ้นเนื่องจากกำลังการผลิตโลกเพิ่มสูงขึ้นอันนำ

  ไปสู่ภาวะการแข่งขันที่รุนแรงขึ้น นอกจากนี้ ราคาวัตถุดิบพุ่งสูงขึ้นใน 2 ไตรมาสแรกของปีบัญชี
  2549/50 ซึ่งบริษัทจะปรับราคาจำหน่ายได้เฉพาะในครึ่งปีหลังของปีบัญชีดังกล่าว ในปี 2551/52
  แม้ว่าต้นทุน วัตถุดิบจะลดลง ราคาจำหน่ายกลับเพิ่มขึ้น
  เนื่องจากต้นทุนวัตถุดิบได้ลดลงอย่างมากในไตรมาสที่ 2 ปี 2551/52
  แต่กว่าผู้ผลิตจะสามารถปรับราคาขายตามได้ ต้องใช้เวลาระยะหนึ่ง

  จากการวิเคราะห์ข้อมูลในอดีตแสดงให้เห็นถึงความสัมพันธ์อย่างชัดเจนระหว่างราคาของ PTA
  และ MEG และแผ่นฟิล์ม PET ส่วนต่างของราคาของแผ่นฟิล์ม PET และ PTA/MEG
  จะมากหรือน้อย นั้นจะขึ้นอยู่กับอุปสงค์-อุปทานเป็นสำคัญ
  รวมทั้งการเคลื่อนไหวอย่างเฉียบพลันของราคาวัตถุดิบด้วย

  กราฟแสดงแนวโน้มด้านราคาของแผ่นฟิล์ม PET และ PTA และ MEG ในช่วง เวลาที่ผ่านมา

[]

ที่มา : ข้อมูลอุตสาหกรรม

  ข้อมูลอุตสาหกรรมข้างต้นของภูมิภาคตะวันออกไกล แสดงให้เห็นว่า
  การเปลี่ยนแปลงของราคาวัตถุดิบ โดยส่วนใหญ่จะส่งผ่านไปยังผู้ใช้ผลิตภัณฑ์ นอกจากนี้
  ภาวะความสมดุลของอุปสงค์-อุปทานของ แผ่นฟิล์ม PET
  ซึ่งแตกต่างกันในแต่ละภูมิภาคก็ส่งผลกระทบต่อส่วนต่างดังกล่าวด้วย ส่วนต่างระหว่าง
  ราคาวัตถุดิบและราคาแผ่นฟิล์ม
  โดยเฉพาะอย่างยิ่งในช่วงหลายปีที่ผ่านมาเคลื่อนไหวไปในทิศทางเดียว

  กัน การที่บริษัทมีการติดต่อกับลูกค้าส่วนหนึ่งช่วยในการที่จะทบทวน การตั้งราคาเป็นรายไตรมาส
  หรือเป็นระยะๆ ซึ่งจะทำให้สามารถปรับเปลี่ยนราคาตามการเคลื่อนไหวของราคาวัตถุดิบได้

  นอกจากนี้
  บริษัทยังติดตามแนวโน้มของราคาวัตถุดิบทั้งในตลาดโลกและในประเทศอย่างใกล้ชิดพร้อม
  ทั้งวางแผนการสั่งซื้อวัตถุดิบให้สอดคล้องสภาวะราคาและความต้องการของลูกค้า

2.3 ความเสี่ยงจากการซื้อวัตถุดิบจากผู้จำหน่ายน้อยราย

  ในอดีต บริษัทสั่งซื้อ PTA และ MEG (ซึ่งเป็นวัตถุดิบหลักในการผลิตเม็ดพลาสติก PET)
  เกือบทั้งหมดจากผู้จัดจำหน่ายรายเดียว โดย PTA
  บริษัทได้มีการซื้อจากผู้จัดจำหน่ายในประเทศรายใหญ่ รายหนึ่ง ส่วน MEG
  บริษัทนำเข้าจากผู้ผลิตในประเทศตะวันออกกลางรายหนึ่งซึ่งมีชื่อเสียงในด้านนี้
  โดยสั่งผ่านคลังสินค้าในประเทศสิงคโปร์

  อย่างไรก็ตาม PTA และ MEG เป็นสินค้า commodity ที่มีการซื้อขายโดยทั่วไปจากแหล่งต่างๆ
  ตั้งแต่ปี 2549/50 บริษัทได้เปลี่ยนเป็นการซื้อวัตถุดิบทั้งสองชนิดจากภายในประเทศทั้งหมด
  ซึ่งสามารถสนอง ความต้องการของกระบวนการผลิตเม็ดพลาสติกได้เต็มจำนวน ทั้งนี้
  บริษัทได้ลงนามในสัญญา ระยะยาว/
  รายปีสำหรับวัตถุดิบดังกล่าวเพื่อให้มั่นใจว่าจะสนองความต้องการได้อย่างเพียงพอต่อไป
  ตามสัญญา ดังกล่าว
  การรับประกันปริมาณการจำหน่ายให้แก่บริษัทด้วยเพื่อเป็นการลดความเสี่ยงจากการซื้อ

  วัตถุดิบจากแหล่งเดียวหรือผู้ผลิตรายเดียว

2.4 ความเสี่ยงจากการแข่งขันกับคู่แข่งปัจจุบันและคู่ัแข่งรายใหม่

  บริษัทมีเป้าหมายการส่งออกไปจำหน่ายยังต่างประเทศเป็นหลัก จากการที่ความต้องการแผ่นฟิล์ม
  PET เพิ่มสูงขึ้นมาโดยตลอด จึงมีภาวะการแข่งขันจากคู่แข่งซึ่งเป็นผู้ผลิตรายใหญ่ของโลก เช่น
  ดูปองท์-เทยิน (Dupont-Taijin) โทเรย์ (Toray) และ มิตซูบิชิ (Mitsubishi)
  ซึ่งล้วนเป็นผู้ผลิตที่มี ประสบการณ์ในอุตสาหกรรมนี้มายาวนาน
  รวมไปถึงคู่แข่งขนาดกลาง-ขนาดเล็ก และคู่แข่งรายใหม่
  ที่มีเงินทุนเพียงพอที่จะสร้างโรงงานและเครื่องจักรที่ใช้ในการผลิต

  อย่างไรก็ตามเมื่อเปรียบเทียบกับผู้ผลิตรายใหญ่ดังกล่าวแล้ว บริษัทมีต้นทุนในการผลิต
  ที่ต่ำกว่าและ เนื่องจากบริษัทเน้นการผลิตแผ่นฟิล์ม PET ที่มีอัตราการเติบโตของความต้องการสูง
  คือแผ่นฟิล์ม PET ชนิดบาง เพื่อใช้ใน กลุ่มบรรจุภัณฑ์และหีบห่อ (Packaging Application)
  กลุ่มอุตสาหกรรม (Industry Application) กลุ่มอุปกรณ์ไฟฟ้า(Electrical
  Application) สำหรับคู่แข่งรายใหม่ที่จะเข้ามา ในอุตสาหกรรมนั้น
  ยังจะต้องใช้เวลาในการพัฒนา ทักษะการผลิต เพื่อให้มีต้นทุนการผลิตที่ต่ำเพียงพอ
  ที่จะสามารถแข่งขันกับผู้ประกอบการรายเดิมได้ ซึ่งเป็นสิ่งที่ ต้องใช้เวลาในการเรียนรู้
  ประกอบกับ ในการสร้างฐานลูกค้าต้องใช้เวลาในการสร้างความเชื่อถือ
  โดยอาศัยการผลิตและจำหน่าย ผลิตภัณฑ์ที่มี คุณภาพดีอย่างต่อเนื่อง ดังนั้น
  บริษัทจึงมีความเชื่อมั่นว่า บริษัทมีความพร้อมและมีศักยภาพเพียงพอ ที่จะแข่งขันได้ทั้งกับ
  ผู้ผลิตรายใหญ่ของโลกและคู่แข่งรายใหม่ ในขณะที่สถานะทางการเงินของบริษัท และ
  กลุ่มบริษัทสามารถสะท้อนแนวโน้มวงจร อุตสาหกรรมนี้ได้เป็นอย่างดี บริษัทมีความสามารถ
  ในการทำกำไรที่เหนือกว่า ผู้ผลิตรายอื่น ไม่ว่าภาวะตลาด
  จะเป็นเช่นไรเนื่องจากความได้เปรียบ ในการแข่งขันจากที่สะท้อนออกมา
  ในด้านของต้นทุนที่ต่ำกว่า คุณภาพที่ดีกว่า ประสิทธิภาพ การผลิตที่ สูงกว่า
  มีความหลากหลายของผลิตภัณฑ์ที่สร้างมูลค่าเพิ่ม และศักยภาพ ในการจำหน่ายที่ทั่วถึง
  กว่าผู้ผลิตอื่น

-   นอกจากนี้เพื่อเป็นการเพิ่มความสามารถในการแข่งขันของบริษัทให้เพิ่มมากขึ้น
    บริษัทจึงมีโครงการ

  ขยายงานหลายโครงการในประเทศตุรกีและประเทศไทย ในช่วงเวลาที่ผ่านมาโดยยังมีอีกหลาย

  โครงการที่ยังดำเนินการอยู่ (ตามข้อ 4 ลักษณะการประกอบธุรกิจเกี่ยวกับรายละเอียดโครงการ
  ที่เริ่มต้นในช่วงระหว่างปี และข้อ 6 โครงการในอนาคต เกี่ยวกับรายละเอียดโครงการใหม่ ๆ
  ที่จะดำเนินการ) บริษัทได้มีการประเมินแนวทางอื่นๆ ในการสร้างการเติบโตสำหรับผลิตภัณฑ์
  แผ่นฟิล์ม PET และผลิตภัณฑ์ PET ที่มีมูลค่าเพิ่ม และผลิตภัณฑ์อื่นๆที่เกี่ยวข้อง เช่น แผ่นฟิล์ม
  CPP/BOPP/แผ่นฟิล์มเคลือบซิลิโคน สำหรับทำเลต่าง ๆ ในประเทศตุรกี ประเทศไทย และ
  ประเทศอินเดีย รวมทั้งประเมินความเป็นไปได้ในการหาทำเลอื่นๆเพื่อขยายฐานการผลิต
  ตลอดจน ปรับปรุงโครงสร้างต้นทุน การนำเสนอผลิตภัณฑ์
  และการเจาะตลาดเพื่อเข้าถึงลูกค้าได้ทั่วถึงมากขึ้น

2.5 ความเสี่ยงจากมาตรการกีดกันทางการค้า

  มาตรการกีดกันทางการค้าที่ประเทศต่างๆใช้ในการกีดกันการค้า แบ่งออกเป็น 2 ประเภทคือ

1.  มาตรการตอบโต้การทุ่มตลาด (Anti Dumping - AD) :
    เป็นมาตรการทางภาษีที่ประเทศต่างๆ
    ใช้เป็นภาษีตอบโต้การทุ่มตลาดซึ่งจะนำมาใช้กับสินค้าที่นำเข้าหากพิสูจน์ได้ว่าสินค้าดังกล่าวมีราคาจำหน่าย
    ณ โรงงานต่ำกว่าราคาจำหน่ายของสินค้าประเภทเดียวกันที่จำหน่ายในประเทศของผู้ส่งออก
    ที่ผ่านมาประเทศที่ใช้มาตรการนี้ก็คือ กลุ่มสหภาพยุโรปและประเทศสหรัฐอเมริกา
    ซึ่งใช้กับประเทศ อินเดียและเกาหลีใต้

1.  มาตรการตอบโต้การสนับสนุนทางการค้า(Anti-Subsidy):
    ภาษีตอบโต้การสนับสนุนทางการค้า (Countervailing Duty - CVD)
    จะนำมาใช้กับสินค้าที่นำเข้าหากพิสูจน์ได้ว่า รัฐบาล หรือหน่วยงานของ
    รัฐบาลของประเทศผู้ส่งออกให้ผลประโยชน์หรือสิทธิพิเศษแก่ผู้ส่งออกรายใดรายหนึ่งเป็นการเฉพาะ

  ซึ่งผลของการใช้มาตรการภาษีดังกล่าว
  จะส่งผลให้สินค้าของผู้ผลิตจากประเทศที่ถูกตอบโต้ต้องเสียภาษี

  ในอัตราที่สูงขึ้นมาก จนทำให้สินค้ามีราคาแพงและแข่งขันกับผู้ผลิตรายอื่นได้ยาก อย่างไรก็ตาม
  สำหรับผู้ผลิตที่มีฐานการผลิตในทำเลหรือตลาดดังกล่าว มาตรการกีดกันทางการค้าดังกล่าว
  จะกลับเป็น

  โอกาสทางธุรกิจสำหรับผู้ผลิตนั้นๆ หากมีการกำหนดภาษีป้องกันการทุ่มตลาดจากสินค้าที่
  นำเข้าจากผู้ผลิตต้นทุนต่ำในประเทศแถบเอเชีย

  บริษัทได้มีการดำเนินมาตรการต่างๆที่จะช่วยป้องกันความเสี่ยงจากการถูกตอบโต้ทางภาษี รวมทั้ง
  มาตรการกีดกันทางการค้าอื่นๆตามที่ประเทศผู้นำเข้าสินค้าจะกำหนด ทั้งนี้ นโยบายการกระจาย
  พื้นที่การตลาดของกลุ่มจะช่วยลดผลกระทบจากมาตรการการกีดกันการค้าหากมีการนำมาใช้โดยประเทศผู้นำเข้าได้

  ในปีที่ผ่านมา ในคำร้องของสหรัฐอเมริกาต่อคณะกรรมการเพื่อการค้าระหว่างประเทศ
  (International Trade Commission - ITC) เพื่อป้องกันการทุ่มตลาดของผู้ผลิตแผ่นฟิล์ม
  PET จากประเทศไทย จีน บราซิล และ ตะวันออกกลาง
  ผลการตัดสินไม่มีผลกระทบในด้านลบต่อประเทศไทย โดยผลิตภัณฑ์
  จากประเทศไทยไปยังตลาดในสหรัฐอเมริกาไม่ต้องเสียอากรขาเข้า

  สำหรับผลการสอบสวนของประเทศบราซิลเพื่อป้องกันการทุ่มตลาดจากประเทศไทยและอินเดีย
  เมื่อปี 2550 ได้มีการกำหนดอากรขาเข้าประมาณ 28 เซ็นต์/กก. สำหรับผลิตภัณฑ์นำเข้าจาก
  ประเทศไทย ไปยังบราซิล และประมาณ 14 เซ็นต์/กก.
  อากรขาเข้าเพื่อป้องกันและตอบโต้การทุ่มตลาด สำหรับผลิตภัณฑ์จากประเทศอินเดียไปยังบราซิล
  มาตรการดังกล่าวไม่ส่งผลกระทบต่อบริษัทมากนัก เนื่องจากบริษัทมีการส่งออก ผลิตภัณฑ์
  ไปยังประเทศ บราซิล ในปริมาณที่น้อยมาก

2.6 ความเสี่ยงจากโครงการลงทุนในอนาคต

  2.6.1. โครงการการลงทุนแผ่นฟิล์ม CPP ในประเทศไทย

  ขณะนี้ บริษัทกำลังดำเนินโครงการผลิตแผ่นฟิล์ม CPP ซึ่งเป็นสายการผลิต เพื่อเพิ่มความ
  หลากหลายของผลิตภัณฑ์ และยังเป็นการกระจายความเสี่ยงผลิตภัณฑ์ด้วย โดยบริษัทมีเทคโนโลยี
  สำหรับการผลิตแผ่นฟิล์ม CPP และลักษณโครงการมี ความคล้ายคลึงกับแผ่นฟิล์ม PET
  ซึ่งบริษัทมีความรู้ความสามารถทางเทคนิคนี้อยู่แล้ว นอกจากนี้ บริษัทยังมีทีมบริหารโครงการ
  ที่มีประสบการณ์ ซึ่งมีประวัติผลงานในช่วงระยะเวลา ที่ผ่านมาเป็นอย่างดีในการที่
  สามารถริเริ่มโครงการได้ตามกำหนดและภายใต้งบประมาณที่ตั้งไว้ นอกจากนี้ บริษัทยังมีการผสม
  ผสานฐานลูกค้าโดยลูกค้ากลุ่มเดียวกัน อาจมี ความต้องการผลิตภัณฑ์ทั้งแผ่นฟิล์ม PET
  และแผ่นฟิล์ม CPP พร้อม ๆ กัน ทำให้สามารถขยายขอบเขตการสนองความต้องการ
  ผลิตภัณฑ์ให้แก่ลูกค้าในอุตสาหกรรมแปรรูปบรรจุภัณฑ์ได้เป็นอย่างดีจนสามารถเป็นผู้ผลิตรายเดียวแต่สนองความต้องการผลิตภัณฑ์ของลูกค้าได้ทุกประเภท
  บริษัทสามารถใช้ประโยชน์จาก เครือข่ายการจัดจำหน่ายในปัจจุบัน
  เพื่อสร้างฐานลูกค้าสำหรับผลิตภัณฑ์แผ่นฟิล์ม CPP ในด้าน ความเสี่ยงด้านตลาด เนื่องจาก
  บริษัทตั้งเป้าหมาย ส่วนแบ่งตลาดในระดับต่ำ คือประมาณร้อยละ 7 เท่านั้น
  ในตลาดเอเชียตะวันออกเฉียงใต้ ซึ่งมีผู้ผลิตรายใหญ่เพียง 3-4 ราย โดยมีส่วนแบ่งตลาด
  กว่าร้อยละ 40 ในภูมิภาคดังกล่าว ดังนั้น บริษัทจึงมีความเสี่ยงในระดับต่ำ
  ส่วนผู้ผลิตรายเล็กอื่นๆ มักมีสายการผลิตที่ใช้งานมานานแล้วและมีขนาดเล็ก ทำให้มีปัญหาด้าน
  ประสิทธิภาพการผลิต และคุณภาพผลิตภัณฑ์ สำหรับบริษัทจะมีสายการผลิตที่ใหญ่กว่า
  โดยมีประสิทธิภาพการ ผลิตสูงกว่า ความเร็วสูงกว่า และคุณภาพผลิตภัณฑ์ดีกว่า
  ของผู้ผลิตเหล่านั้น ทั้งนี้ โครงการ ได้มีการสรุปการลงทุนด้านการเงินเรียบร้อย แล้วเมื่อปี
  2551 ดังนั้นได้มีการควบคุมความเสี่ยง ด้านเงินลงทุนโครงการเป็นอย่างดีแล้ว
  กล่าวโดยรวมแล้ว บริษัทเห็นว่า โครงการนี้มีความเสี่ยง ไม่สูงนัก โดยขนาดของเงินลงทุน
  ค่อนข้างเล็ก

  2.6.2. โครงการขยายการผลิตแผ่นฟิล์ม PET ชนิดบาง

  เมื่อเดือนพฤษภาคม 2551 คณะกรรมการบริษัทอนุมัติในหลักการของการลงทุน 70 ล้าน
  เหรียญสหรัฐในโครงการผลิตแผ่นฟิล์ม PET เม็ดพลาสติก และแผ่นฟิล์มเคลือบอลูมิเนียม
  ในประเทศไทย อย่างไรก็ตาม เนื่องจากวิกฤติเศรษฐกิจโลก รวมทั้งการระบาย
  สินค้าในสต็อกตลอดเส้นทางการ จำหน่ายผลิตภัณฑ์ระหว่างผู้ผลิตกับผู้จำหน่ายจนถึงผู้บริโภค
  (Supply Chain) ส่งผลกระทบต่อ ปริมาณการจำหน่ายและการทำกำไรของบริษัทใน 6
  เดือนหลังของปีบัญชีที่ผ่านมา ดังนั้นบริษัท จึงได้ชะลอโครงการดังกล่าวไปก่อนจนกว่าจะ
  ได้มีการประเมินผลกระทบที่แท้จริงต่ออุตสาหกรรม ต่อการเจริญเติบโตของบริษัท และต่อ
  การเสนอและสนองผลิตภัณฑ์แล้ว บริษัทต้องการให้เกิดความมั่นใจว่า การวางแผนช่วงเวลา
  ของการดำเนินการโครงการเป็นไปอย่างเหมาะสมถูกจังหวะ เพื่อให้สามารถผลิตรองรับ
  การเติบโตของตลาดได้

  อย่างไรก็ตาม ความเสี่ยงส่วนใหญ่ของโครงการ นอกเหนือจากเรื่องช่วงเวลาที่เหมาะสมในการ
  ดำเนินการโครงการดังกล่าวแล้ว ยังจะมาจากด้านตลาด การดำเนินการและบริหารโครงการ
  การดำเนินงานและการดูแลรักษาโรงงาน และการลงทุนในโครงการ

  ขณะนี้บริษัทกำลังประเมินกรณีศึกษาต่าง ๆ ด้านตลาด (การเสนอและการสนองผลิตภัณฑ์)
  โดยรวมเพื่อประมาณการผลกระทบที่อาจเกิดขึ้นจากภาวะเศรษฐกิจโลกชะลอตัว บริษัทได้มี
  การศึกษาตลาดสำคัญ ๆในปัจจุบันที่เห็นว่ามีศักยภาพพอที่จะเพิ่มส่วนแบ่งตลาดได้ นอกจากนี้
  บริษัทยังศึกษาโอกาสที่จะพัฒนาหรือเจาะตลาดใหม่ๆที่มีศักยภาพการเจริญเติบโตดี เนื่องจาก
  แผ่นฟิล์ม PET ชนิดบาง เป็นผลิตภัณฑ์ที่บริษัทผลิตและจัดจำหน่ายอยู่แล้วในปัจจุบัน จึงสามารถ
  ดำเนินกิจกรรมเพื่อส่งเสริมการตลาดได้อย่างเต็มที่
  เพื่อที่จะใช้กำลังการผลิตอย่างเต็มประสิทธิภาพ ในเวลาอันสั้นที่สุดในการดำเนินโครงการ
  บริษัทคาดว่าจะไม่มีปัญหาสำคัญๆเกิดขึ้นแต่อย่างใด
  เนื่องจากบริษัทมีทีมบริหารโครงการที่มีประสบการณ์ในการบริหารโครงการอื่น ๆ ที่คล้ายคลึงกัน
  ได้อย่างราบรื่นตามกำหนดและภายใต้งบประมาณที่ตั้งไว้ ทีมดังกล่าวซึ่งมีผู้จัดการที่มีความ
  สามารถ จะทุ่มเทดำเนินโครงการอย่างเต็มที่เพื่อให้โรงงานผลิตสามารถดำเนินงานได้โดยมี
  ประสิทธิภาพการผลิตในระดับสูง

  ปัจจุบัน บริษัทใช้บริการทางการเงินจากธนาคารไทย 4 แห่งในการขยายงานในประเทศไทย
  และประเทศตุรกี บริษัทมั่นใจว่า จะได้รับการสนับสนุนทางการเงินจากธนาคารดังกล่าวสำหรับ
  โครงการขยายงานใหม่ด้วยเช่นกัน โดยบริษัทขอกู้เงินในจำนวนไม่เกินร้อยละ 65-75 ของ
  เงินลงทุนในโครงการ ทั้งนี้ บริษัทจะเลือกธนาคารหนึ่งธนาคารใดหรือมากกว่านั้นจาก ธนาคาร
  ดังกล่าว โดยพิจารณาจากระยะเวลาและเงื่อนไขเงินกู้ที่แต่ละธนาคารเสนอมา

  2.6.3 โครงการเคลือบซิลิโคน

  เมื่อเดือนพฤษภาคม 2552 คณะกรรมการบริษัทได้อนุมัติให้บริษัทลงทุนในสายการเคลือบซิลิโคน
  ที่ตั้งของโรงงานอาจอยู่ในประเทศไทยหรือประเทศตุรกี ซึ่งจะสรุปในอีก 3-4 เดือนข้างหน้า
  แม้ว่าจะเป็นผลิตภัณฑ์ใหม่สำหรับบริษัท ความเสี่ยงที่อาจเกิดขึ้นเป็นสิ่งที่กลุ่มโพลีเพล็กซ์
  ตระหนักและเตรียมพร้อมดีอยู่แล้ว เนื่องจากบริษัทแม่ในอินเดีย (PCL)
  เคยดำเนินการโครงการที่ คล้ายคลึงกันในปี 2550 และนับแต่นั้นมา
  ก็ประสบความสำเร็จในการผลิตและจำหน่ายผลิตภัณฑ์ แผ่นฟิล์มเคลือบซิลิโคน
  ซึ่งให้มูลค่าเพิ่มสูงกว่าแผ่นฟิล์มธรรมดา การตัดสินใจลงทุนในโครงการ
  ดังกล่าวมาจากการตอบรับทีดีเป็นที่น่าพอใจของตลาดต่อสายการผลิตดังกล่าวในอินเดีย ทางกลุ่ม
  โพลีเพล็กซ์ จึงเล็งเห็นโอกาสที่จะเติบโตในส่วนแบ่งตลาดนี้และเชื่อมั่นว่าจะเป็นการเพิ่มความ
  หลากหลายของประเภทผลิตภัณฑ์ ของบริษัทด้วย

  ความเสี่ยงสำคัญๆของโครงการนี้ได้แก่

-   ความเสี่ยงด้านตลาด
    เนื่องจากกลุ่มโพลีเพล็กซ์มีเครือข่ายทั่วโลกทั้งในด้านการตลาดและจัดจำหน่าย บริษัท
    คาดว่าจะมีความเสี่ยงไม่มากนักในการพัฒนาตลาดสำหรับผลิตภัณฑ์ใหม่นี้ นอกจากนี้
    บริษัทยังมีข้อมูลวิจัยด้านตลาดและประสบการณ์ทางการตลาดพร้อมอยู่แล้ว รวมทั้ง
    สามารถพึ่งพิงบริษัทแม่ในด้านการจัดจำหน่ายหลังจากการดำเนินการลงทุนในโครงการ

  เสร็จสิ้นแล้ว

-   ความเสี่ยงด้านการแข่งขัน บริษัทเชื่อว่าโครงสร้างต้นทุนเอื้อต่อการแข่งขันได้ทั่วโลก
    และเป็นหนึ่งในหลาย ๆ ข้อได้เปรียบที่สำคัญของบริษัทเมื่อเทียบกับผู้ผลิตอื่นในปัจจุบัน

  ในยุโรปและสหรัฐอเมริกา

-   ความเสี่ยงด้านการลงทุนในโครงการ การลงทุนในโครงการให้อยู่ในงบประมาณและ
    กำหนดเวลาที่กำหนดไว้เป็นปัจจัยที่สำคัญยิ่งอีกปัจจัยหนึ่งต่อความสำเร็จของโครงการ
    จากประสบการณ์ที่ผ่านมา อาจกล่าวได้ว่า ทีมบริหารโครงการที่มีประสบการณ์ของ
    กลุ่มโพลีเพล็กซ์สามารถสร้างความมั่นใจในการดำเนินการโครงการใหม่ต่างๆให้ประสบความสำเร็จโดยเสร็จตามกำหนดและใช้เงินลงทุนไม่เกินงบประมาณที่กำหนดไว้

-   ความเสี่ยงด้านการระดมเงินทุน ขนาดของโครงการไม่ใหญ่มากนัก บริษัทจะกู้ยืมเงิน จำนวน
    13-14 ล้านเหรียญสหรัฐหรือเทียบเท่า ซึ่งจะเท่ากับประมาณร้อยละ 65-70 ของ
    เงินลงทุนในโครงการทั้งหมด เมื่อที่ตั้งของโครงการได้มีการสรุปแล้ว บริษัทจะติดต่อ
    ธนาคารเพื่อการกู้ยืมเงินดังกล่าว บริษัทมั่นใจว่าจะไม่มีปัญหาในการกู้เงินกู้ระยะยาว

-   ความเสี่ยงด้านสกุลเงินกู้ การกู้ยืมเงินสำหรับโครงการนี้ได้มีการวางแผนให้อิงตาม
    กระแสเงินสดเข้าจากการดำเนินงานในอนาคตของโครงการ เพื่อให้เป็นการป้องกัน
    ความเสี่ยงแบบธรรมชาติ (Natural Hedge) ให้มากที่สุด ดังนั้น เป็นไปได้อย่างมากว่า
    สกุลเงินกู้สำหรับโครงการนี้จะเป็นยูโร หากโครงการตั้งอยู่ในตุรกี หรือเป็น เงินเหรียญสหรัฐ
    หากโครงการตั้งอยู่ในประเทศไทย

  นอกจากความเสี่ยงต่าง ๆ ของโครงการและมาตรการลดความเสี่ยงดังกล่าวข้างต้นแล้ว
  ขอกล่าว ถึงหลักปฏิบัติของบริษัท
  ในการที่มีการทำกรมธรรม์ประกันภัยเพื่อการคุ้มครองสำหรับโครงการ ใหม่ ๆอยู่แล้ว
  เพื่อให้ครอบคลุมความเสี่ยงในการติดตั้ง การก่อสร้าง รวมถึงความเสี่ยงทั้งหลายเช่น
  ความเสี่ยงจากการขนส่งทางเรือ
  การสูญเสียรายได้เนื่องจากความล่าช้าในการเริ่มดำเนินงานตาม โครงการ

2.7 ความเสี่ยงด้านการพึ่งพาบริษัทแม่

  ปัจจุบันนี้บริษัทมีผู้ถือหุ้นรายใหญ่คือ PCL ได้ถือหุ้นร้อยละ 70 ในบริษัท PTL
  ทั้งทางตรงและทางอ้อม

  ในช่วง 2-3 ปีแรกของการก่อตั้งกิจการ ผู้บริหารหลักบางคนของบริษัทเคยเป็นพนักงานของ PCL
  และมีส่วนสำคัญในการช่วยก่อตั้งโรงงานของบริษัทได้สำเร็จในระยะเวลาที่รวดเร็วกว่ากำหนด
  และด้วย

  เงินทุนที่น้อยกว่าที่ได้ประมาณการไว้
  รวมทั้งความสามารถในการผลิตในระดับสูงทำให้บริษัทสามารถ
  ผลิตสินค้าในราคาที่สามารถแข่งขันได้ อย่างไรก็ตาม หลังจากกิจการดำเนินงานไปได้ 4-5 ปี
  โดยกิจการ มีความมั่นคงดีแล้ว
  บริษัทสามารถพัฒนาสู่การพึ่งพาผู้บริหารหรือบุคลากรต่างชาติน้อยลงและเพิ่ม
  สัดส่วนของบุคลากรคนไทยให้มีมากขึ้นทั้งในระดับปฏิบัติการและระดับบริหารจัดการ โดยสามารถ
  บริหารการผลิตและการดำเนินงานอย่างมีประสิทธิภาพนับจากนั้นเป็นต้นมา

  โดยในปัจจุบันนี้ บริษัทมีผู้บริหารที่มีประสบการณ์ครอบคลุมตั้งแต่ การผลิต การตลาด การจำหน่าย
  และ การบัญชี/การเงิน
  บริษัทจึงสามารถดำเนินธุรกิจได้ได้เองโดยที่ไม่ต้องพึ่งพิงบริษัทแม่แต่อย่างใด
  ยกเว้นทางด้านการวิจัยและการพัฒนาเท่านั้นที่บริษัทแม่จะถ่ายทอดมาให้บริษัทโดยไม่คิดค่ามูลค่า

  นอกจากนี้การดำเนินธุรกิจของบริษัทก็สามารถกระทำได้โดยอิสระจากบริษัทแม่ในเรื่องต่างๆ เช่น
  การเพิ่มทุนโดยเสนอขายหุ้นต่อประชาชน การกู้ยืมเงิน และ การลงทุนอื่นใดที่จะมีขึ้นในอนาคต
  เป็นต้น โดยที่บริษัทแม่ไม่ต้องดำเนินการขออนุมัติจากหน่วยงานราชการใด
  ยกเว้นแต่เพียงการรายงาน เมื่อมีเหตุการณ์สำคัญไปยังตลาดหลักทรัพย์ที่บริษัทแม่จดทะเบียนอยู่ 2
  แห่งคือ Mumbai Stock Exchange และ National Stock Exchange เท่านั้น

  บริษัทมีความเชื่อมั่นว่าในการดำเนินธุรกิจ จะไม่เกิดผลประโยชน์ขัดแย้งกันระหว่างบริษัทและ
  PCL ซึ่งเป็นบริษัทแม่ เนื่องจาก

-   กลุ่มโพลีเพล็กซ์มีนโยบายในการดำเนินธุรกิจที่เท่าเทียมกันระหว่างฐานการผลิตต่างๆ
    โดยการจัดสรรจะขึ้นอยู่กับความสามารถในการบริการที่ดีที่สุดให้แก่ลูกค้าเป็นสำคัญ

-   การลงทุนของบริษัทแม่ในบริษัทนับว่าเป็นสัดส่วนที่มีนัยสำคัญอย่างยิ่งต่อฐานะของบริษัทแม่
    ดังนั้นผลประกอบที่ดีของบริษัทก็จะส่งผลโดยตรงต่อบริษัทแม่ด้วย

  (ดูนโยบายการตลาดและนโยบายลงทุนระหว่างบริษัทและบริษัทแม่ในข้อ 4)

2.8 ความเสี่ยงจากความที่ผู้ถือหุ้นใหญ่ถือหุ้นในสัดส่วนร้อยละ 70 ของหุ้นทั้งหมดของบริษัท

  ปัจจุบันนี้บริษัทมีผู้ถือหุ้นใหญ่คือ PCL ถือหุ้นร้อยละ 16.50 (ณ วันที่ 31 มีนาคม 2552 นายซันจีฟ
  ซาราฟ ผู้ก่อตั้งบริษัท และกลุ่มที่เกี่ยวข้องถือหุ้นใน PCL ในสัดส่วนร้อยละ 46.93) และ
  โพลีเพล็กซ์(เอเชีย) พีทีอี ลิมิเต็ด (“PAPL”) (ซึ่งบริษัทแม่ถือหุ้นร้อยละ 100)
  ถือหุ้นบริษัทในสัดส่วนร้อยละ 53.50 รวมเป็น การถือหุ้นร้อยละ 70
  ของทุนจดทะเบียนและชำระแล้วจำนวน 800 ล้านบาท ดังนั้นในกรณีที่มีเรื่องใด ๆ
  เสนอที่ประชุมผู้ถือหุ้นที่ต้องการเสียงสนับสนุนอย่างน้อย 3 ใน 4 ของผู้มาประชุมและมีสิทธิออก
  เสียงได้ทั้งหมด ผู้ถือหุ้นรายย่อยก็ยังสามารถรวบรวมคะแนนเสียงเพื่อถ่วงดุลการบริหารงานได้
  อย่างไร ก็ตาม
  บริษัทแม่ยังคงมีบทบาทสำคัญในการกำหนดนโยบายการบริหารและดำเนินกิจการของบริษัท

  อย่างไรก็ตาม บริษัทได้จัดให้มีคณะกรรมการตรวจสอบประกอบด้วยกรรมการ 3
  ท่านเพื่อถ่วงดุลและ ตรวจสอบการดำเนินงานและการบริหาร
  ประกอบกับบริษัทแม่ก็เป็นบริษัทที่จดทะเบียนในตลาด หลักทรัพย์ในประเทศอินเดีย
  จึงต้องปฏิบัติตามกฎระเบียบของตลาดหลักทรัพย์ดังกล่าวอีกด้วย

2.9 ความเสี่ยงจากอัตราแลกเปลี่ยนเงินตราต่างประเทศ

  การจำหน่ายสินค้าของบริษัทประมาณร้อยละ 80-85 เป็นการจำหน่ายไปยังต่างประเทศ บริษัท
  จึงมีรายได้ส่วนใหญ่เป็นสกุลเงินเหรียญสหรัฐ และเงินยูโร
  ซึ่งรายได้ดังกล่าวบริษัทก็จะนำมาชำระ ค่าใช้จ่าย เช่น วัตถุดิบได้แก่ PTA และ MEG
  ที่เชื่อมโยงกับสกุลเงินเหรียญสหรัฐ แม้ว่าจะชำระ เป็นเงินบาท
  รวมทั้งมีการชำระเงินกู้หรือดอกเบี้ยสำหรับเงินกู้ระยะยาว เป็นสกุลเงินเหรียญสหรัฐ
  และเงินยูโร ณ วันที่ 31 มีนาคม 2552 บริษัทมีเงินกู้สกุลเงินยูโร จำนวนประมาณ 10.83
  ล้านยูโร และเงินกู้สกุลเงินเหรียญสหรัฐจำนวนประมาณ 22.7 ล้านเหรียญสหรัฐ
  มีเพียงค่าใช้จ่ายบางรายการ ที่เป็นเงินบาท เช่น บรรจุภัณฑ์ต่างๆ เงินเดือนพนักงาน
  ค่าสาธารณูปโภค และค่าใช้จ่ายใน การบริหารต่างๆ เป็นต้น
  ซึ่งจ่ายด้วยเงินจากการจำหน่ายในประเทศ และ จากรายได้ส่วนเกินที่มา
  จากการส่งออกในรูปเงินเหรียญสหรัฐ/เงินยูโร ดังนั้น หากกล่าวโดยรวม บริษัทมีรายรับสุทธิสกุล
  เงินเหรียญสหรัฐและสกุลเงินยูโรส่วนเกินอยู่
  ซึ่งสามารถนำไปชำระเงินคืนเงินกู้ระยะยาวสกุลเงิน ดังกล่าวได้
  โดยบริษัทพยายามที่จะมีการป้องกันความเสี่ยงแบบธรรมชาติ (Natural Hedge) เพื่อลด
  ความเสี่ยงจากความผันผวนของค่าเงิน ในบางกรณี บริษัทยังได้มีการ
  ป้องกันความเสี่ยงอัตราแลกเปลี่ยน โดยการซื้อขายเงินตราล่วงหน้า (Forward) เป็นระยะๆ
  อันเป็นมาตรการ ระยะสั้น ในการลดความเสี่ยง

  บริษัทจะขอเงินกู้เพิ่มในจำนวนไม่เกิน 10.25 ล้านเหรียญสหรัฐสำหรับโครงการแผ่นฟิล์ม CPP
  (สัญญาเงินกู้ได้มีการลงนามแล้ว) รวมทั้งกู้เงินกู้ระยะยาวอีกเป็นจำนวนเทียบเท่า 13-14
  ล้านเหรียญสหรัฐ สำหรับโครงการเคลือบซิลิโคน

  แผนการระดมเงินทุนนี้ อิงอยู่กับกระแสเงินสดเข้าจากการดำเนินงานในอนาคตของโครงการ
  (เป็นไป ได้มากที่จะเป็นสกุลเงินยูโรหากโครงการตั้งอยู่ในประเทศตุรกี
  หรือสกุลเงินเหรียญสหรัฐหากเป็น โครงการในประเทศไทย)
  เพื่อให้เป็นการป้องกันความเสี่ยงแบบธรรมชาติ (Natural Hedge) ให้มากที่สุด

2.10 ความเสี่ยงจากการเปลี่ยนแปลงอัตราดอกเบี้ย

  ณ วันที่ 31 มีนาคม 2552 บริษัทมีเงินกู้ยืมระยะยาวคงค้างจำนวน 10.83 ล้านยูโร 22.7
  ล้านเหรียญสหรัฐ และเงินบาท 119.5 ล้านบาท โดยไม่มีเงินกู้ยืมระยะสั้นคงค้าง ทั้งนี้
  เงินกู้สกุลเงินเหรียญสหรัฐ มีอัตราดอกเบี้ยลอยตัวที่เป็น LIBOR
  ส่วนเงินกู้สกุลยูโรมีอัตราดอกเบี้ยลอยตัวที่เป็น EURIBOR
  สำหรับอัตราดอกเบี้ยเงินกู้สกุลเงินบาทเป็นอัตราคงที่
  การใช้อัตราดอกเบี้ยลอยตัวอาจทำให้บริษัทมี
  ความเสี่ยงจากต้นทุนทางการเงินที่อาจเพิ่มขึ้นในอนาคตหากอัตราดอกเบี้ยเพิ่มสูงขึ้น ทั้งนี้
  บริษัทได้มีการ ติดตามภาวะดอกเบี้ยอย่างใกล้ชิดและสม่ำเสมอและมีการทำการแปลง (swaps)
  อัตราดอกเบี้ยเป็นอัตรา คงที่เมื่อพิจารณาแล้วว่าจะเป็นประโยชน์ต่อบริษัท

  2.11 ความเสี่ยงจากการซ้ำซ้อนของสินค้าและตลาด

  บริษัท บริษัทแม่ และ PE ผลิตสินค้าประเภทที่ใกล้เคียงกัน
  ดังนั้นเพื่อไม่ให้จำหน่ายสินค้าซ้ำซ้อนกัน หรือมีตลาดเดียวกัน บริษัทแม่ บริษัท และ PE
  จึงได้มีนโยบายการแบ่งตลาดกันอย่างชัดเจน โดยมีปัจจัยสำคัญที่นำมาใช้ในการกำหนดตลาด คือ
  การใช้หลักโลจิสติกส์ (ต้นทุนและระยะเวลา ในการขนส่งสินค้า) ประเภทของสินค้า
  อัตราภาษีพิเศษสำหรับเขตการค้าต่างๆ ความเพียงพอของ วัตถุดิบ เป็นต้น
  (ดูรายละเอียดเพิ่มเติมในข้อ 3) แม้ในโครงการขยายงานโดยเพิ่มสายการเคลือบซิลิโคน
  ซึ่งอาจตั้งโรงงานในประเทศไทยหรือประเทศตุรกี
  บริษัทจะวางกลยุทธ์ที่เหมาะสมกับบริษัทแม่ในอินเดีย
  ในเรื่องของการแบ่งส่วนแบ่งตลาดให้ชัดเจนระหว่างกัน เพื่อไม่ให้มีการซ้ำซ้อนกัน

  นอกจากนี้กลุ่มบริษัทโพลีเพล็กซ์ยังได้กำหนดนโยบายในการลงทุนในอนาคตในธุรกิจผลิตแผ่นฟิล์ม
  PET และธุรกิจต่างๆที่เกี่ยวข้องระหว่างบริษัทแม่และบริษัท โดยการลงทุนในประเทศอินเดีย
  และประเทศในทวีปเอเชียใต้จะดำเนินการโดยบริษัทแม่และบริษัทย่อยของบริษัทแม่
  (ยกเว้นบริษัท) ส่วนการลงทุนในประเทศไทยและกลุ่มประเทศในแถบอาเซียน และ ประเทศอื่นๆ
  จะดำเนินการ โดยบริษัทหรือบริษัทย่อยที่บริษัทถือหุ้นใหญ่ (ดูรายละเอียดเพิ่มเติมในข้อ 4)

  2.12 ความเสี่ยงด้านเครดิต

  ความเสี่ยงด้านเครดิตของลูกค้าเป็นปัจจัยความเสี่ยงที่สำคัญปัจจัยหนึ่งในการทำธุรกิจใดก็ตาม
  บริษัท บริหารความเสี่ยงโดยการใช้นโยบายและวิธีการควบคุมเครดิตอย่างเหมาะสม
  การจำหน่ายสินค้าแบบให้ ระยะเวลาเครดิตแก่ลูกค้า
  จะได้รับการคุ้มครองจากเล็ตเตอร์ออฟเครดิตที่ออกโดยลูกค้า หรือด้วยการ

  คุ้มครองจากการทำประกันเครดิตตามความเหมาะสม
  สำหรับการจำหน่ายทั้งในประเทศและส่งออก

  ภายใต้สภาวะเศรษฐกิจในปัจจุบัน บริษัทได้ใช้ความระมัดระวังมากขึ้นในการคัดเลือกลูกค้าใหม่ ๆ
  ที่ บริษัทจะจำหน่ายโดยการให้ระยะเวลาเครดิตในการซื้อสินค้าของลูกค้า

  2.13 ความเสี่ยงจากวิกฤติเศรษฐกิจโลก

  เศรษฐกิจของประเทศทุกประเทศทั่วโลกและอุตสาหกรรมสำคัญๆเกือบทุกอุตสาหกรรมได้รับผลกระทบไม่มากก็น้อยจากภาวะเศรษฐกิจโลกที่ถดถอยลง
  หากเปรียบเทียบกับอุตสาหกรรมอื่น ๆ ส่วนใหญ่ อาจกล่าวได้ว่า
  ผลกระทบต่ออุตสาหกรรมแผ่นฟิล์ม PET ชนิดบางมีไม่มากนัก แม้ว่าจะมีภาวะที่
  ความต้องการหดตัวลงชั่วคราว เนื่องจากการระบายสินค้าในสต็อกอย่างขนานใหญ่
  ในช่วงเวลาจากเดือน พฤศจิกายน 2551 ถึงเดือนมกราคม 2552
  แต่เนื่องจากผลิตภัณฑ์ของบริษัทส่วนใหญ่ ใช้เป็นวัสดุหีบห่อ ของสินค้าอุปโภคบริโภคหลัก (อาหาร
  สบู่ ผงซักฟอก เป็นต้น) ดังนั้น อาจกล่าวได้ว่าผลิตภัณฑ์ของ
  บริษัทมีภูมิต้านทานต่อภาวะเศรษฐกิจถดถอย
  ซึ่งยังจะเห็นได้จากการที่ปริมาณยอดจำหน่ายของบริษัท
  ได้กลับคืนสู่ระดับปกติตั้งแต่กลางเดือนกุมภาพันธ์ 2552 เป็นต้นมา

  ในการบริหารความเสี่ยงจากวิกฤติเศรษฐกิจโลก หนึ่งในมาตรการที่บริษัทใช้ได้แก่
  การตัดสินใจลงทุน จัดตั้งบริษัทการค้าในประเทศจีน
  ซึ่งได้รับอนุมัติจากคณะกรรมการบริษัทเมื่อเดือนกุมภาพันธ์ 2552
  ซึ่งถือเป็นการริเริ่มเชิงกลยุทธ์เพื่อให้บริษัทเป็นที่รู้จักในประเทศจีน อันเป็นตลาดที่จัดได้ว่าเติบโต
  รวดเร็วที่สุดตลาดหนึ่งสำหรับอุตสาหกรรมประเภทนี้ ดังนั้น บริษัทจะสามารถมีฐานในตลาด
  ที่สำคัญ ๆ ต่างๆเกือบทุกตลาดทั่วโลก นอกจากนี้
  บริษัทยังคงเน้นในเรื่องของการคิดค้นธุรกิจ/พัฒนาผลิตภัณฑ์ ใหม่ ๆ
  เพิ่มความหลากหลายของผลิตภัณฑ์ต่าง ๆ อย่างต่อเนื่อง ซึ่งล้วนมีส่วนช่วยให้บริษัทสามารถ
  ดำเนินการกับผลกระทบจากภาวะวิกฤติเศรษฐกิจโลกที่มีต่อบริษัทได้ไม่มากก็น้อย